\subsubsection{Άρθρωμα concordia-shared} \label{subsubsection:4-3-1-1-concordia-shared-module}

Το άρθρωμα concordia-shared αποτελεί μία βιβλιοθήκη χρήσιμων εργαλείων και σταθερών. Εδώ περιέχεται όλο το λογισμικό το οποίο πρέπει ή είναι επιθυμητό να συμπεριφέρεται με τον ίδιο τρόπο συνολικά στο σύστημα, όπως για παράδειγμα μέθοδοι παραμετροποίησης των υπηρεσιών και μέθοδοι καταγραφής (logging). Το παρόν άρθρωμα χρησιμοποιείται από το άρθρωμα \hyperref[subsubsection:4-3-1-2-concordia-contracts-module]{concordia-contracts}, καθώς και από τις υπηρεσίες \hyperref[subsection:4-3-2-concordia-application-service]{Concordia Application}, \hyperref[subsection:4-3-4-concordia-pinner-service]{Concordia Pinner} και \hyperref[subsection:4-3-5-concordia-contracts-provider-service]{Concordia Contracts Provider}.

Γίνεται διαθέσιμο για χρήση με τη μορφή τοπικής βιβλιοθήκης με τη χρήση της δυνατότητας διαχείρισης μοναδικού αποθετηρίου κώδικα (monorepo) yarn workspaces{\footnote{\url{https://yarnpkg.com/features/workspaces}}}.